CELEX: 32021D2161
Language: lt
Date: 1638748800000
Title: Tarybos sprendimas (BUSP) 2021/2161 2021 m. gruodžio 6 d. kuriuo iš dalies keičiamas Sprendimas (BUSP) 2018/1788, kuriuo remiamas Pietryčių Europos ir Rytų Europos šaulių ir lengvųjų ginklų kontrolės tarpininkavimo mechanizmas (SEESAC) siekiant įgyvendinti Regioninių veiksmų gaires dėl kovos su neteisėta prekyba ginklais Vakarų Balkanuose

2021 12 7   
               
               
                  LT
               
               
                  Europos Sąjungos oficialusis leidinys
               
               
                  L 436/46
               
            
         TARYBOS SPRENDIMAS (BUSP) 2021/2161
         2021 m. gruodžio 6 d.
         kuriuo iš dalies keičiamas Sprendimas (BUSP) 2018/1788, kuriuo remiamas Pietryčių Europos ir Rytų Europos šaulių ir lengvųjų ginklų kontrolės tarpininkavimo mechanizmas (SEESAC) siekiant įgyvendinti Regioninių veiksmų gaires dėl kovos su neteisėta prekyba ginklais Vakarų Balkanuose
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 28 straipsnio 1 dalį ir 31 straipsnio 1 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2018 m. lapkričio 19 d. Taryba priėmė Sprendimą (BUSP) 2018/1788 (1);
                  
               
                     (2)
                  
                  
                     Sprendimo (BUSP) 2018/1788 1 straipsnyje nurodytai veiklai vykdyti jame yra numatytas 36 mėnesių įgyvendinimo laikotarpis nuo jo 3 straipsnio 3 dalyje nurodyto susitarimo sudarymo dienos;
                  
               
                     (3)
                  
                  
                     įgyvendinantysis partneris – Jungtinių Tautų vystymosi programa, veikianti Pietryčių ir Rytų Europos šaulių ir lengvųjų ginklų kontrolės tarpininkavimo mechanizmo vardu, – paprašė pratęsti Sprendimo (BUSP) 2018/1788 įgyvendinimo laikotarpį iki 2022 m. spalio 17 d., atsižvelgiant į tai, kad dėl COVID-19 pandemijos poveikio vėluojama įgyvendinti Sprendime (BUSP) 2018/1788 numatytą projekto veiklą;
                  
               
                     (4)
                  
                  
                     Sprendimo (BUSP) 2018/1788 1 straipsnyje nurodyta veikla gali būti tęsta iki 2022 m. spalio 17 d. be jokių pasekmių finansiniams ištekliams;
                  
               
                     (5)
                  
                  
                     Todėl Sprendimo (BUSP) 2018/1788 5 straipsnio 2 dalis turėtų būti atitinkamai iš dalies pakeista,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimo (BUSP) 2018/1788 5 straipsnio 2 dalis pakeičiama taip:
            
               
                  „2.   Šis sprendimas nustoja galioti 2022 m. spalio 17 d.“
               
            
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2021 m. gruodžio 6 d.
            
               
                  Tarybos vardu
               
               
                  Pirmininkas
               
               J. CIGLER KRALJ
            
         
         
            (1)  2018 m. lapkričio 19 d. Tarybos sprendimas (BUSP) 2018/1788, kuriuo remiamas Pietryčių Europos ir Rytų Europos šaulių ir lengvųjų ginklų kontrolės tarpininkavimo mechanizmas (SEESAC) siekiant įgyvendinti Regioninių veiksmų gaires dėl kovos su neteisėta prekyba ginklais Vakarų Balkanuose (OL L 293, 2018 11 20, p. 11).